title: Komisijas Direktīva 2004/62/EK (2004. gada 26. aprīlis), ar ko groza Padomes Direktīvu 91/414/EEK, iekļaujot aktīvo vielu mepanipirīmuDokuments attiecas uz EEZ

text:
Svarīgs juridisks paziņojums

|

32004L0062

Oficiālais Vēstnesis L 125 , 28/04/2004 Lpp. 0038 - 0040

		Komisijas Direktīva 2004/62/EK(2004. gada 26. aprīlis),ar ko groza Padomes Direktīvu 91/414/EEK, iekļaujot aktīvo vielu mepanipirīmu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], un jo īpaši tās 6. panta 1. punktu,tā kā:(1) Saskaņā ar Direktīvas 91/414/EEK 6. panta 2. punktu Itālija 1997. gada 24. oktobrī saņēmusi pieteikumu no Kumiai Chemical Industry Co., Ltd par aktīvās vielas mepanipirīma iekļaušanu (iepriekšējais nosaukums — KIF 3535) Direktīvas 91/414/EEK I pielikumā. Komisijas Lēmums 98/676/EK [2] apstiprina, ka dokumentācija ir "pilnīga", proti, var uzskatīt, ka tā atbilst Direktīvas 91/414/EEK II un III pielikuma prasībām attiecībā uz datiem un informāciju.(2) Šīs vielas iedarbība uz cilvēka veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja paredzētajiem izmantošanas veidiem. Izraudzītā ziņotāja dalībvalsts 2000. gada 12. jūlijā iesniegusi Komisijai novērtējuma ziņojuma projektu par šo vielu.(3) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību ir pārskatījušas novērtējuma ziņojuma projektu. Šis pārskats 2004. gada 30. martā pabeigts formātā, kādu Komisija ir noteikusi pārskata ziņojumam par mepanipirīmu.(4) Pārskatā minētā dokumentācija un informācija iesniegta arī Augu aizsardzības, augu aizsardzības līdzekļu un to atlieku zinātnes ekspertu grupai. Šīs ekspertu grupas ziņojums formāli pieņemts 2003. gada 23. oktobrī [3].Ekspertu grupai tika uzdots sniegt atsauksmes par aknu audzējiem, kas konstatēti žurkām un pelēm, kuras tika pakļautas mepanipirīma iedarbībai, un sniegt atzinumu jautājumā par to, vai iespējams sasniegt audzēju veidošanās slieksni.Savā atzinumā ekspertu grupa secinājusi, ka mepanipirīms žurkām un pelēm izraisa audzējus pēc vēl līdz šīm nezināma mehānisma, tomēr netiek pārsniegts slieksnis, zem kura audzēju veidošanās nav sagaidāma, tāpēc var noteikt nekaitīguma līmeni cilvēkam.Ekspertu grupas ieteikumi ņemti vērā, veicot papildu pārskatīšanu, kā arī šajā direktīvā un pārskata ziņojumā. Veicot izvērtēšanu pastāvīgajā komitejā, tika secināts, ka paredzētajos lietošanas apstākļos tam nevarētu būt pārlieku kaitīga iedarbība uz cilvēka veselību.(5) Dažādajās veiktajās pārbaudēs noskaidrojies, ka augu aizsardzības līdzekļi, kas satur attiecīgo aktīvo vielu, kopumā varētu atbilst Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ ir lietderīgi mepanipirīmu iekļaut I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas par augu aizsardzības līdzekļiem, kas satur šo aktīvo vielu.(6) Pēc vielas iekļaušanas dalībvalstīm jādod pietiekams laika periods, lai īstenotu Direktīvas 91/414/EEK noteikumus attiecībā uz augu aizsardzības līdzekļiem, kas satur mepanipirīmu jo īpaši, lai pārskatītu izsniegtās pagaidu atļaujas, un vēlākais perioda beigās pagaidu atļauju vietā jāizsniedz pastāvīgas atļaujas, tās grozot vai atsaucot saskaņā ar Direktīvas 91/414/EEK noteikumiem.(7) Tādēļ attiecīgi ir jāgroza Direktīva 91/414/EKK.(8) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsDirektīvas 91/414/EEK I pielikumu groza, kā izklāstīts šīs direktīvas pielikumā.2. pants1. Vēlākais līdz 2005. gada 31. martam dalībvalstis pieņem un publicē normatīvos un administratīvos aktus, kas vajadzīgi šīs direktīvas prasību ievērošanai. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas atbilstības tabulu.Dalībvalstis piemēro minētos noteikumus no 2005. gada 1. aprīļa.Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces.2. Dalībvalstis iepazīstina Komisiju ar valsts tiesību aktu galvenajiem noteikumiem, ko tās pieņem jomā, uz kuru attiecas šī direktīva.3. pants1. Dalībvalstis pārskata atļaujas par augu aizsardzības līdzekļiem, kas satur mepanipirīmu, lai nodrošinātu, ka ir ievēroti Direktīvas 91/414/EEK I pielikuma nosacījumi attiecībā uz šo aktīvo vielu. Vajadzības gadījumā tās saskaņā ar Direktīvu 91/414/EEK atļaujas groza vai atsauc vēlākais līdz 2005. gada 31. martam.2. Par katru atļauto augu aizsardzības līdzekli, kas satur mepanipirīmu kā vienīgo vai vienu no vairākām aktīvajām vielām, kuras uzskaitītas Direktīvas 91/414/EEK I pielikuma sarakstā, vēlākais līdz 2004. gada 30. septembrim dalībvalstis veic līdzekļa atkārtotu novērtēšanu saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.Pēc šādas noteikšanas dalībvalstis:a) ja vajadzīgs, vēlākais līdz 2006. gada 31. martam groza vai atsauc atļaujas par augu aizsardzības līdzekļiem, kuru vienīgā aktīvā viela ir mepanipirīms; vai arīb) par augu aizsardzības līdzekļiem, kuru viena no vairākām aktīvajām vielām ir mepanipirīms, ja vajadzīgs, atļaujas groza vai atsauc vēlākais līdz 2006. gada 31. martam, vai arī līdz dienai, kas šādai grozīšanai vai atsaukšanai noteikta attiecīgajā direktīvā vai direktīvās, ar kurām atbilstošo vielu vai vielas pievieno Direktīvas 91/414/EK I pielikumā, atkarībā no tā, kurš no minētajiem termiņiem ir vēlāk.4. pantsŠī direktīva stājas spēkā 2004. gada 1. oktobrī.5. pantsŠī direktīva ir adresēta dalībvalstīm.Briselē, 2004. gada 26. aprīlīKomisijas vārdā —Komisijas loceklisDavid Byrne[1] OV L 230, 19.08.1991., 1. lpp. Direktīvā jaunākie grozījumi izdarīti ar Komisijas Direktīvu 2004/30/EK (OV L 77, 13.3.2004., 50. lpp.).[2] OV L 317, 26.11.1998., 47. lpp.[3] Augu aizsardzības, augu aizsardzības līdzekļu un to atlieku zinātnes ekspertu grupas atzinums, kas sniegts pēc Eiropas Komisijas pieprasījuma saistībā ar mepanipirīma novērtēšanu Direktīvas 91/414/EEK saistībā; The EFSA Journal (2003) 4, 1-14.--------------------------------------------------PIELIKUMSI pielikumā tabulas beigās pievieno šādas rindas:"Nr. | Plaši zināmais nosaukums, identifikācijas numuri | IUPAC nosaukums | Tīrība | Stāšanās spēkā | Iekļaušana ir spēkā līdz | Īpaši noteikumi |91 | Mepanipirīms CAS Nr. 110235-47-7 CIPAC Nr. 611 | N-(4-metil-6-prop-l-inil-pirimidīn-2-il)anilīns | 960 g/kg | 2004. gada 1. oktobris | 2014. gada 30. septembrim | Atļauts lietot tikai par fungicīdu. Lai īstenotu VI pielikumā noteiktos vienotos principus, ņem vērā secinājumus pārskata ziņojumā par mepanipirīmu, un jo īpaši ziņojuma I un II pielikumu, ko 2004. gada 30. martā pabeigusi Pastāvīgā pārtikas aprites un dzīvnieku veselības komiteja. Šajā vispārējā novērtējumā dalībvalstīm jāpievērš īpaša uzmanība ūdenī dzīvojošo organismu aizsardzībai. Vajadzības gadījumā jāpiemēro riska mazināšanas pasākumi. |--------------------------------------------------


title: Komisijas Direktīva 2009/88/EK ( 2009. gada 30. jūlijs ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu tiakloprīdu (Dokuments attiecas uz EEZ)

text:
               31.7.2009

               LV

               Eiropas Savienības Oficiālais Vēstnesis

               L 199/15

      KOMISIJAS DIREKTĪVA 2009/88/EK
   (2009. gada 30. jūlijs),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu tiakloprīdu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 11. panta 4. punktu,
   tā kā:

               (1)

               Apvienotā Karaliste 2006. gada 20. februārī no Lanxess Deutschland GmbH saņēma pieteikumu saskaņā ar Direktīvas 98/8/EK 11. panta 1. punktu aktīvās vielas tiakloprīda iekļaušanai minētās direktīvas I vai IA pielikumā, lai šo vielu izmantotu koksnes konservantos, kas ir Direktīvas 98/8/EK V pielikumā definētais 8. produktu veids. Tiakloprīds Direktīvas 98/8/EK 34. panta 1. punktā minētajā dienā nebija laists tirgū kā biocīda produkta aktīvā viela.

               (2)

               Pēc novērtējuma veikšanas Apvienotā Karaliste 2007. gada 3. jūlijā iesniedza Komisijai kompetentās iestādes sagatavotu ziņojumu un attiecīgu ieteikumu.

               (3)

               Dalībvalstis un Komisija izskatīja kompetentās iestādes ziņojumu Biocīdo produktu pastāvīgajā komitejā 2008. gada 28. maijā un secinājumus iekļāva novērtējuma ziņojumā.

               (4)

               Veikto pārbaužu rezultāti liecina, ka biocīdie produkti, kurus izmanto par koksnes konservantiem un kuri satur tiakloprīdu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi iekļaut tiakloprīdu I pielikumā.

               (5)

               Tomēr in situ tika identificēti nepieņemami riski, ja apstrādā koka konstrukcijas ūdeņu tuvumā, jo nav iespējams novērst tiešu noplūdi ūdens vidē. Tāpēc atļaujas šiem lietojumiem drīkst piešķirt tikai tad, ja ir iesniegti dati, kas parāda, ka produktus var lietot, neradot nepieņemamus riskus videi.

               (6)

               Kopienas mērogā nav novērtēti visi iespējamie lietojumi. Tāpēc ir lietderīgi dalībvalstīm novērtēt tos riskus attiecībā uz vides segmentiem un populācijām, kuri nebija pārstāvēti riska novērtējumā Kopienas mērogā, un atļauju piešķiršanas procesā nodrošināt to, ka tiek veikti piemēroti pasākumi vai noteikti īpaši nosacījumi, lai identificētos riskus samazinātu līdz pieļaujamam līmenim.

               (7)

               Ņemot vērā novērtējuma ziņojumā konstatēto, ir lietderīgi noteikt, ka produktu atļauju piešķiršanas procesā jāpiemēro īpaši riska mazināšanas pasākumi produktiem, kuri satur tiakloprīdu un kurus izmanto par koksnes konservantiem, lai samazinātu risku līdz pieņemamam līmenim atbilstīgi Direktīvas 98/8/EK 5. pantam un VI pielikumam. Jo īpaši jāveic piemēroti pasākumi augsnes un ūdens vides aizsardzībai, jo novērtēšanas gaitā attiecībā uz tām ir identificēti nepieņemami riski. Rūpnieciskai un/vai profesionālai lietošanai paredzēti produkti jālieto, izmantojot piemērotus individuālās aizsardzības līdzekļus, ja attiecībā uz rūpnieciskiem un/vai profesionāliem lietotājiem atklāto risku nevar mazināt ar citiem līdzekļiem.

               (8)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstīs varētu stāties spēkā normatīvie un administratīvie akti, kas vajadzīgi, lai izpildītu šīs direktīvas prasības.

               (9)

               Tādēļ atbilstīgi jāgroza Direktīva 98/8/EK.

               (10)

               2008. gada 30. maijā notika apspriešanās ar Biocīdo produktu pastāvīgo komiteju, un tā sniedza pozitīvu atzinumu par projektu Komisijas Direktīvai, ar kuru groza Direktīvas 98/8/EK I pielikumu, lai tajā iekļautu aktīvo vielu tiakloprīdu. Komisija 2008. gada 11. jūnijā iesniedza minēto projektu direktīvai Eiropas Parlamenta un Padomes kontrolei. Noteiktajā termiņā Eiropas Parlaments neiebilda par pasākumu projektu, bet Padome iebilda, ka Komisija pieņem minētos pasākumus, norādot, ka tādējādi ir pārsniegtas Direktīvā 98/8/EK norādītās īstenošanas pilnvaras. Tāpēc Komisija nepieņēma pasākumu projektu un iesniedza grozīto projektu par attiecīgo direktīvu Biocīdo produktu pastāvīgajai komitejai. 2009. gada 20. februārī notika apspriešanās ar Biocīdo produktu pastāvīgo komiteju.

               (11)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais 6 mēnešus pēc šīs direktīvas stāšanās spēkā pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņēmušas jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2009. gada 30. jūlijā

            Komisijas vārdā –

            Komisijas loceklis

         Stavros DIMAS

      (1)  OV L 123, 24.4.1998., 1. lpp.

      PIELIKUMS
      Direktīvas 98/8/EK I pielikumā iekļauj šādu ierakstu Nr. 18:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe tirgū laižamajā biocīdajā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz to sastāvā esošajām aktīvajām vielām)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “18

                     Tiakloprīds

                     (Z)-3-(6-hlor-3-piridilmetil)-1,3-tiazolidīn-2-ilidēnciānamīds
                     EK Nr.: nav pieejams
                     CAS Nr.: 111988-49-9

                     975 g/kg

                     2010. gada 1. janvāris

                     Nav pieejams

                     2019. gada 31. decembris

                     8

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis, ja tas nepieciešams attiecībā uz konkrēto produktu, novērtē, kuras populācijas produkts varētu ietekmēt, un novērtē lietošanas vai iedarbības scenārijus, kas nav pārstāvēti riska novērtējumā Kopienas mērogā.
                     Piešķirot produkta atļauju, dalībvalstis izvērtē riskus un pēc tam nodrošina, ka tiek veikti atbilstīgi pasākumi vai paredzēti īpaši nosacījumi, lai identificētos riskus samazinātu līdz pieļaujamam līmenim.
                     Produktu atļaujas var piešķirt tikai tad, ja pieteikumā uzskatāmi parādīts, ka riskus var samazināt līdz pieļaujamam līmenim.
                     Dalībvalstis nodrošina, ka attiecībā uz atļaujām ir paredzēti šādi nosacījumi.

                                 1)

                                 Ņemot vērā riska novērtēšanas laikā izdarītos pieņēmumus, rūpnieciskai un/vai profesionālai lietošanai paredzēti produkti jālieto, tikai izmantojot piemērotus individuālos aizsardzības līdzekļus, ja vien pieteikumā par atļauju izmantot produktu nav uzskatāmi parādīts, ka risku rūpnieciskiem un/vai profesionāliem lietotājiem var samazināt līdz pieļaujamam līmenim, izmantojot citus līdzekļus.

                                 2)

                                 Ņemot vērā attiecībā uz augsnes un ūdens vidi identificētos riskus, jāveic piemēroti riska mazināšanas pasākumi augsnes un ūdens vides aizsardzībai. Jo īpaši uz rūpnieciskai lietošanai paredzētu produktu marķējuma un/vai drošības datu lapās norāda, ka tikko apstrādāta koksne pēc apstrādes uzglabājama zem nojumes vai uz ūdensnecaurlaidīgas pamatnes, lai novērstu tiešu noplūdi augsnē vai ūdenī, un ka produktu noplūdes jāsavāc atkārtotai izmantošanai vai iznīcināšanai.

                                 3)

                                 Atļauju nedrīkst piešķirt produkta lietošanai koka konstrukciju apstrādei in situ ūdeņu tuvumā, ja nav iespējams novērst tiešu noplūdi ūdens vidē, vai apstrādājot koksni, kas nonāks saskarē ar ūdens virsējo slāni, ja vien nav iesniegti dati, kas pierāda to, ka produkts atbildīs 5. pantā un VI pielikumā noteiktajām prasībām, vajadzības gadījumā piemērojot atbilstošus riska mazināšanas pasākumus.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm